**Ministru kabineta noteikumu projekta “Grozījumi Ministru kabineta 2013.gada 24.septembra noteikumos Nr.1000 "Valsts akciju sabiedrības "Ceļu satiksmes drošības direkcija" publisko maksas pakalpojumu cenrādis" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Saskaņā ar Ceļu satiksmes likuma 4.panta piekto daļu Ministru kabinets izdod noteikumus par normatīvajos aktos noteikto Ceļu satiksmes drošības direkcijas (turpmāk tekstā – CSDD) pakalpojumu cenrāža apstiprināšanu, kā arī nosaka to personu loku, kuras ir atbrīvojamas no samaksas par minētajiem pakalpojumiem. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar noteikumu projektu paredzēts atbrīvot no maksas personas ar invaliditāti pēc apmācības kursa Sociālās integrācijas valsts aģentūrā, kas pirmo reizi kārto teorētisko un vadīšanas eksāmenu transportlīdzekļa vadītāja kvalifikācijas iegūšanai. Šāds atbrīvojums ir ticis piemērots jau kopš šāda apmācības kursa ieviešanas, tādējādi atbrīvojums ir noteikts ar Ministru kabineta noteikumiem.Ar Ministru kabineta 2013.gada 20.augusta noteikumiem Nr.596 tika izdarīti grozījumi Ministru kabineta 2008.gada 25.marta noteikumos Nr.213 „Ceļu satiksmes drošības direkcijā reģistrējamo kuģošanas līdzekļu reģistrācijas kārtība”, kas paredz, ka reģistrējot kuģošanas līdzekli īpašumā vai veicot valsts reģistrācijas numura maiņu, kuģošanas līdzekļa īpašniekam ir iespēja izvēlēties valsts reģistrācijas numuru kuģošanas līdzeklim no attiecīgās CSDD nodaļas rīcībā esošajām numura zīmēm. Tādējādi ir noteikts jauns CSDD pakalpojums, kura izcenojums nosakāms ar Ministru kabineta noteikumiem.Ar Ministru kabineta 2014.gada 8.jūlija noteikumiem Nr.387 “Transportlīdzekļa likvidācijas sertifikāta aizpildīšanas un izsniegšanas kārtība” ir noteikta jauna kārtība nolietotu transportlīdzekļu likvidācijas sertifikātu noformēšanā, kura vairs neparedz noteiktas formas veidlapas likvidācijas sertifikātiem, jo tie tiek noformēti Transportlīdzekļu un to vadītāju valsts reģistrā un tiek izdrukāti no reģistra. Tādējādi ir noteikts jauns CSDD pakalpojums, kura izcenojums nosakāms ar Ministru kabineta noteikumiem.Ministru kabineta 2014.gada 29.jūlija rīkojuma Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” 7.punktā Satiksmes ministrijai ir uzdots svītrot CSDD pakalpojumu - tehnisko līdzekļu fiksēto pārkāpumu informācijas apstrāde un protokola-lēmuma nosūtīšana adresātam.Ar Ministru kabineta 2014.gada 18.februāra noteikumiem Nr.100 “Jaunbūvējamo transportlīdzekļu konstrukcijas normatīvtehniskās dokumentācijas saskaņošanas un starptautiskā izgatavotāja identifikācijas koda piešķiršanas un iestrādāšanas kārtība” ir noteiktas CSDD funkcijas jaunbūvējamo transportlīdzekļu dokumentācijas sagatavošanā un izvērtēšanā, identifikācijas numuru iestrādāšanā, kā arī izgatavotāja plāksnītes izgatavošanā un piestiprināšanā. Tādējādi ir noteikti jauni CSDD pakalpojumi, kura izcenojumi nosakāmi ar Ministru kabineta noteikumiem.Ar Ministru kabineta 10.12.2013. noteikumiem Nr.1414 tika izdarīti grozījumi Ministru kabineta 2010.gada 2.februāra noteikumos Nr.103 „Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”. Lai persona iegūtu AM (mopēda) kategorijas transportlīdzekļu vadītāja tiesības, tai jānokārto ne vien attiecīgs teorētiskais eksāmens, bet arī vadīšanas eksāmens. Tādējādi ir noteikti jauni CSDD pakalpojumi, kura izcenojumi nosakāmi ar Ministru kabineta noteikumiem - mopēda vadīšanas eksāmens un mopēda izmantošana vadīšanas eksāmenā, kur maksa tiek piemērota gadījumā, ja persona eksāmenu kārto ar CSDD mopēdu.Ministru kabineta 2014.gada 9.sepmtembra sēdē akceptēts noteikumu projekts "Grozījumi Ministru kabineta 2010.gada 2.februāra noteikumos Nr.103 "Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība"". Ar noteikumiem ir noteikts, ka Latvijas autopārvadātāju uzņēmumos nodarbinātajiem trešo valstu pilsoņiem ar 2014.gada 13.oktobri kā autovadītāju profesionālo kompetenci apliecinošs dokuments tiek izsniegta vadītāja kvalifikācijas karte, noteikti šīs kartes saņemšanas nosacījumi, derīguma termiņš un dokumenta paraugs. Tādējādi ir noteikts jauns CSDD pakalpojums - Vadītāja kvalifikācijas karte, kura izcenojums nosakāms ar Ministru kabineta noteikumiem.Noteikumu projektā iekļauto jauno pakalpojumu sniegšana nav valsts pārvaldes funkciju pildīšana, tie ir apliekami ar pievienotās vērtības nodokli . |
|  3. |  Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija”. |
|  4. |  Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Nolietotu transportlīdzekļu pārstrādes uzņēmumi, transportlīdzekļu izgatavotāji, transportlīdzekļu īpašnieki un vadītāji. |
|  2. | Tiesiskā regulējuma ietekme uz tautsaimniecību un administratīvo slogu | Nav attiecināms |
|  3. |  Administratīvo izmaksu monetārs novērtējums | Projekts šo jomu neskar.  |
|  4. |  Cita informācija |  Nav. |

Anotācijas III, IV un V sadaļa – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| Sabiedrības līdzdalība projekta izstrādē | Nav attiecināms. |
| Sabiedrības līdzdalības rezultāti | Nav. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Valsts akciju sabiedrība „Ceļu satiksmes drošības direkcija”. |
| 1. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem
 |  Normatīvā akta izpilde tiks nodrošināta anotācijas VII sadaļas 1.punktā minētās institūcijas funkciju ietvaros. |
| 1. Cita informācija
 |  Nav. |

Satiksmes ministrs A.Matīss

Vīza: Valsts sekretārs K.Ozoliņš

26.09.2014. 09:00

738

R.Nīmanis, 67025719

reinis.nimanis@csdd.gov.lv